50 – Αναζήτηση εργασίας

Σκοποί: - Ενημέρωση των προσφύγων για θέσεις εργασίας και ευκαιρίες απασχόλησης.
- Εισαγωγή βασικών όρων και απλών προτάσεων που θα μπορούν να χρησιμοποιούν σε βιογραφικά σημειώματα, αιτήσεις πρόσληψης και επαγγελματικές συνεντεύξεις.

Επικοινωνιακές καταστάσεις

* Ανταλλάσσουν πληροφορίες για θέσεις εργασίας.
* Συστήνονται.
* Επικοινωνούν με εργοδότες.

Υλικό

* Εικόνες που σχετίζονται με την επαγγελματική απασχόληση.
* Ένα απλό έντυπο βιογραφικού σημειώματος (CV).
* Εικόνες από επαγγελματικές συνεντεύξεις.

Γλωσσικές δραστηριότητες

Δραστηριότητα 1

Χρησιμοποιήστε τις εικόνες που σχετίζονται με την απασχόληση για να διευκολύνετε την ανταλλαγή ιδεών σχετικά με τους διάφορους επαγγελματικούς τομείς που ενδιαφέρουν την ομάδα π.χ. *υγεία, λιανεμπόριο, εκπαίδευση, εστίαση, φροντίδα ή χειρωνακτικές εργασίες.*

* Ρωτήστε τους πρόσφυγες για τις προηγούμενες εργασιακές εμπειρίες τους (επισημαίνοντας την αξία αυτών των εμπειριών).
* Έπειτα ρωτήστε τους σε ποιον τομέα θα ήθελαν να απασχοληθούν επαγγελματικά στο μέλλον.

Δραστηριότητα 2

Χωρίστε τους πρόσφυγες σε ομάδες, ανάλογα με τις εργασιακές προτιμήσεις τους.

* Χωρισμένοι σε ομάδες, οι πρόσφυγες συζητούν για τους τομείς όπου θα ήθελαν να απασχοληθούν και συγκεντρώνουν περισσότερες πληροφορίες, π.χ. *Ποιες ικανότητες απαιτούν τα επαγγέλματα εστίασης; Απαιτούν συγκεκριμένα προσόντα; Αν ναι, ποια είναι αυτά τα προσόντα;*
* Δώστε σε κάθε ομάδα ένα μεγάλο φύλλο χαρτί κι ένα στυλό και ζητήστε από όλες τις ομάδες να φτιάξουν το δικό τους αραχνοειδές διάγραμμα με τα διάφορα επαγγέλματα που, κατά τη γνώμη τους, σχετίζονται με το συγκεκριμένο τομέα απασχόλησης (βλ. το ακόλουθο παράδειγμα).
* Στη συνέχεια, η κάθε ομάδα παρουσιάζει το διάγραμμα που έφτιαξε και δίνεται η δυνατότητα στους υπόλοιπους να κάνουν ερωτήσεις και προτάσεις.

Δραστηριότητα 3

Δείξτε στους πρόσφυγες ένα απλό βιογραφικό σημείωμα.

* Ρωτήστε τους: *Τι είναι αυτό που βλέπετε; Έχετε βιογραφικό σημείωμα στη γλώσσα σας; Τι γράφουμε σε αυτό; Υπάρχουν κάποιες λέξεις που δεν καταλαβαίνετε σε αυτό το έντυπο;* Και διάφορα άλλα.
* Έπειτα οι πρόσφυγες συμπληρώνουν το έντυπο με τη βοήθειά σας, επισημαίνοντας κυρίως την προηγούμενη απασχόληση και εμπειρία κατάρτισής τους.

Δραστηριότητα 4

Χρησιμοποιώντας τις εικόνες, μιλήστε για τις επαγγελματικές συνεντεύξεις:

* Περιγράψτε τις εικόνες με απλά λόγια.
* Τι λένε στη γλώσσα τους σε ανάλογες περιπτώσεις;

Δραστηριότητα 5

Οι πρόσφυγες φαντάζονται ότι παρακολουθούν μια συνέντευξη που σχετίζεται με το είδος της εργασίας για το οποίο μίλησαν στη δεύτερη δραστηριότητα. Διαβάστε τους έναν ενδεικτικό διάλογο όπως ο ακόλουθος ή, αν έχετε τη δυνατότητα, βάλτε τους να ακούσουν έναν ηχογραφημένο διάλογο:

A. *Καλημέρα.*

B. *Καλημέρα, καλωσήρθες. Πες μου, πώς ονομάζεσαι και από πού κατάγεσαι;*

A. *Ονομάζομαι Φαρούκ και είμαι Πακιστανός.*

B. Π*όσο χρονών είσαι;*

A. *27.*

B. *Τι εργασιακή εμπειρία έχεις;*

A. *Εργαζόμουν σαν οδηγός στο Πακιστάν. Στην Ιταλία, εργάστηκα για κάποια μικρά διαστήματα σαν σερβιτόρος.*

B.*Τι δουλειά θα ήθελες να κάνεις;*

A. *Θα ήθελα να συνεχίσω να δουλεύω στο χώρο της εστίασης.*

Ελέγξτε το βαθμό κατανόησης των προσφύγων κι έπειτα, οργανώστε παιχνίδια ρόλων: Ο Α είναι εργοδότης και ο Β είναι το άτομο που δίνει συνέντευξη για δουλειά. Ο Β μπορεί να αναφερθεί στο βιογραφικό της δραστηριότητας 3. Στην αρχή, παίξτε εσείς το ρόλο του Α. Έπειτα συνεχίζουν οι πρόσφυγες ακολουθώντας το παράδειγμα, χωρισμένοι σε ζευγάρια (φροντίστε να τους αφήνετε αρκετό χρόνο για να προετοιμάζονται).

Ιδέες που μπορείτε να εφαρμόσετε για πρόσφυγες με χαμηλό επίπεδο αλφαβητισμού

* Ζητήστε από τους πρόσφυγες με χαμηλό επίπεδο αλφαβητισμού να αντιγράψουν το επάγγελμα/τα της επιλογής τους σε καρτέλες.
* Ζητήστε τους να συμπληρώσουν μόνο το πρώτο μέρος του βιογραφικού σημειώματος, δηλ. τα βασικά προσωπικά τους στοιχεία.

Ενδεικτικό υλικό

Εικόνες με επαγγέλματα

|  |  |
| --- | --- |
| C:\Users\utilisateur\AppData\Local\Microsoft\Windows\INetCache\Content.Word\41_garagiste.jpg | C:\Users\utilisateur\AppData\Local\Microsoft\Windows\INetCache\Content.Word\41_bricklayer.jpg |
| C:\Users\utilisateur\AppData\Local\Microsoft\Windows\INetCache\Content.Word\41_helping_children.jpg | C:\Users\utilisateur\AppData\Local\Microsoft\Windows\INetCache\Content.Word\41_hairdresser.jpg |

Απλό έντυπο βιογραφικού σημειώματος (CV)

|  |  |  |
| --- | --- | --- |
| **1** | Όνομα και επώνυμο |  |
| **2** | Τόπος και ημερομηνία γέννησης |  |
| **3** | Εθνικότητα |  |
| **4** | Διεύθυνση στη χώρα υποδοχής |  |
| **5** | Στοιχεία επικοινωνίας (e-mail, αριθμός κινητού, …) |  |
| **6** | Εκπαίδευση |  |
| **7** | Εργασιακή εμπειρία και επαγγελματική κατάρτιση |  |

**Εικόνες επαγγελματικών συνεντεύξεων**

|  |  |
| --- | --- |
| C:\Users\utilisateur\AppData\Local\Microsoft\Windows\INetCache\Content.Word\41_job_interview.jpg | C:\Users\utilisateur\AppData\Local\Microsoft\Windows\INetCache\Content.Word\41_job_interview2.jpg |
|  |  |

Παράδειγμα αραχνοειδούς διαγράμματος

